ਭਾਵਨਾ ਬਾਲਾਕ੍ਰਿਸ਼ਨਨ
ਭਾਵਨਾ ਬਾਲਾਕ੍ਰਿਸ਼ਨਨ (ਜਨਮ 22 ਮਈ 1985) ਆਮ ਤੌਰ 'ਤੇ ਵੀ.ਜੇ.ਭਾਵਨਾ ਵਜੋਂ ਵੀ ਜਾਣੀ ਜਾਂਦੀ ਹੈ। ਉਹ ਇਕ ਭਾਰਤੀ ਟੈਲੀਵਿਜ਼ਨ ਐਂਕਰ, ਕ੍ਰਿਕਟ ਟਿੱਪਣੀਕਾਰ, ਵੀਡੀਓ ਜੋਕੀ, ਪਲੇਅਬੈਕ ਗਾਇਕ ਅਤੇ ਡਾਂਸਰ ਹੈ।  ਉਹ ਮਯਾਂਤੀ ਲੈਂਗਰ ਤੋਂ ਬਾਅਦ ਭਾਰਤ ਵਿਚ ਸਭ ਤੋਂ ਮਸ਼ਹੂਰ ਖੇਡ ਪੱਤਰਕਾਰਾਂ ਵਿਚੋਂ ਇਕ ਹੈ। ਉਹ ਇਸ ਸਮੇਂ ਸਟਾਰ ਸਪੋਰਟਸ ਦੇ ਪ੍ਰਸਾਰਕ ਵਜੋਂ ਕੰਮ ਕਰਦੀ ਹੈ ਅਤੇ ਚੈਨਲ ਲਈ ਕਈ ਪ੍ਰੋਗਰਾਮਾਂ ਦੀ ਮੇਜ਼ਬਾਨੀ ਕਰ ਚੁੱਕੀ ਹੈ। ਬਾਲਾਕ੍ਰਿਸ਼ਨਨ 2019 ਕ੍ਰਿਕਟ ਵਰਲਡ ਕੱਪ ਦੌਰਾਨ ਕੰਮੇਟਰੀ ਕਰਨ ਵਾਲੀਆਂ ਔਰਤਾਂ ਵਿਚੋਂ ਇਕ ਸੀ।

ਕਰੀਅਰ 
ਬਾਲਾਕ੍ਰਿਸ਼ਨਨ ਨੇ ਆਪਣੇ ਕਰੀਅਰ ਦੀ ਸ਼ੁਰੂਆਤ ਥੋੜੇ ਸਮੇਂ ਲਈ ਇੱਕ ਰੇਡੀਓ ਜੌਕੀ ਵਜੋਂ ਕੀਤੀ ਅਤੇ ਫਿਰ ਟੈਲੀਵਿਜ਼ਨ ਵਿਚ ਕੰਮ ਕੀਤਾ। ਉਹ ਰਾਜ ਟੀਵੀ ਵਿਚ ਮੇਜ਼ਬਾਨ ਵਜੋਂ ਸ਼ਾਮਿਲ ਹੋਈ ਅਤੇ ਉਸਦਾ ਪਹਿਲਾ ਟੈਲੀਵਿਜ਼ਨ ਸ਼ੋਅ, ਜਿਸ ਦੀ ਉਸਨੇ ਮੇਜ਼ਬਾਨੀ ਕੀਤੀ, ਬੀਚ ਗਰਲਜ਼ ਸ਼ੋਅ ਸੀ। ਬਾਅਦ ਵਿਚ ਉਸਨੇ ਸਟਾਰ ਵਿਜੇ ਚੈਨਲ ਵਿਚ ਕੰਮ ਕੀਤਾ ਅਤੇ 2011 ਵਿਚ ਚੈਨਲ ਦੀ ਪੂਰੇ ਸਮੇਂ ਦੀ ਐਂਕਰ ਬਣ ਗਈ। ਵਿਜੇ ਟੀਵੀ ਨਾਲ ਉਸਦਾ ਪਹਿਲਾ ਪ੍ਰੋਗਰਾਮ ਸੁਪਰ ਸਿੰਗਰ ਜੂਨੀਅਰ ਸੀ ਅਤੇ ਉਸਨੇ 2018 ਤੱਕ ਏਅਰਟੈਲ ਸੁਪਰ ਸਿੰਗਰ ਦੀ ਮੇਜ਼ਬਾਨੀ ਵੀ ਕੀਤੀ। ਉਸਨੇ ਚੈਨਲ ਨਾਲ ਜੋਡੀ ਨੰਬਰ ਇੱਕ ਦੇ "ਫਨ ਅਨਲਿਮਟਿਡ" ਸੀਜ਼ਨ ਸਮੇਤ ਹੋਰ ਕਈ ਸ਼ੋਅ ਹੋਸਟ ਕੀਤੇ ਹਨ।

2017 ਵਿੱਚ ਉਸਨੇ ਸਟਾਰ ਸਪੋਰਟਸ ਵਿੱਚ ਇੱਕ ਖੇਡ ਪੱਤਰਕਾਰ ਵਜੋਂ ਸ਼ਿਰਕਤ ਕੀਤੀ ਅਤੇ ਇੰਡੀਅਨ ਪ੍ਰੀਮੀਅਰ ਲੀਗ (ਆਈ.ਪੀ.ਐਲ.) ਅਤੇ ਪ੍ਰੋ ਕਬੱਡੀ ਲੀਗ ਦੇ ਪ੍ਰਸਾਰਨ ਦੀ ਮੇਜ਼ਬਾਨੀ ਕੀਤੀ। ਉਸਨੇ 2018 ਆਈ.ਪੀ.ਐਲ. ਸੀਜ਼ਨ ਦੌਰਾਨ ਸਟਾਰ ਸਪੋਰਟਸ ਤਾਮਿਲ ਲਈ ਇੱਕ ਟਿੱਪਣੀਕਾਰ ਵਜੋਂ ਸੇਵਾ ਨਿਭਾਈ ਸੀ ਅਤੇ 2018 ਇੰਡੀਅਨ ਪ੍ਰੀਮੀਅਰ ਲੀਗ ਦੌਰਾਨ ਸਿਰਫ਼ ਦੋ ਔਰਤ ਪੇਸ਼ਕਾਰੀਆਂ ਵਿੱਚੋਂ ਇੱਕ ਸੀ।

ਬਾਲਾਕ੍ਰਿਸ਼ਨਨ ਨੇ ਗਾਇਕਾ ਦੇ ਰੂਪ ਵਿੱਚ ਆਪਣੀ ਸ਼ੁਰੂਆਤ ਸਾਲ 2018 ਵਿੱਚ ਕੀਤੀ ਸੀ ਅਤੇ ਬੀਬੀ ਦੁਆਰਾ ਆਪਣੀ ਪਹਿਲੀ ਸਿੰਗਲ ਦ ਮੈਸ਼ਅਪ ਸੀਰੀਜ਼ ਜਾਰੀ ਕੀਤੀ ਸੀ। 2020 ਵਿਚ ਉਸਨੇ ਸੰਗੀਤ ਨਿਰਦੇਸ਼ਕ ਧਾਰਨ ਲਈ ਆਪਣਾ ਪਹਿਲਾ ਪਲੇਬੈਕ ਗਾਣਾ ਗਾਇਆ। ''ਵੀਰਥੀ ਵੀਰਾ'' ਗਾਣੇ ਦੇ ਯੂ-ਟਿਊਬ 'ਤੇ 50 ਲੱਖ ਤੋਂ ਵੀ ਜ਼ਿਆਦਾ ਵਿਊਜ਼ ਹੋਏ।

ਨਿੱਜੀ ਜ਼ਿੰਦਗੀ 
ਉਸ ਨੇ ਮੁੰਬਈ ਸਥਿਤ ਕਾਰੋਬਾਰੀ ਨਿਖਿਲ ਰਮੇਸ਼ ਨਾਲ ਵਿਆਹ ਕਰਵਾ ਲਿਆ ਅਤੇ ਇਸ ਸਮੇਂ ਮੁੰਬਈ ਵਿੱਚ ਰਹਿੰਦੀ ਹੈ।

ਹਵਾਲੇ 

21ਵੀਂ ਸਦੀ ਦੀਆਂ ਭਾਰਤੀ ਔਰਤਾਂ
ਭਾਰਤੀ ਟੈਲੀਵਿਜ਼ਨ ਪੱਤਰਕਾਰ
ਭਾਰਤੀ ਔਰਤ ਗਾਇਕਾਵਾਂ
ਜ਼ਿੰਦਾ ਲੋਕ
ਜਨਮ 1986
ਭਾਰਤੀ ਪੱਤਰਕਾਰ
ਭਾਰਤੀ ਖੇਡ ਪੱਤਰਕਾਰ